Смерць тырана
Нязвыклы дзень: тыран сканаў,

На твары чорная сляза;

Яе нікому не злізаць.

З касою смерць каля вакна.

 

Яна вартуе, каб не ўстаў

Тыран расправу учыняць.

Сляза на твары, а чыя?

Сказаць пра гэта жах і страх.

 

Народная сляза і кроў:

Бацькоў, і матак, і дзяцей.

Ён адбіраў жыццё ў людзей

І куляй цэліўся у скронь.

 

Вартуй жа, смерць, ўсю ноч і рань,

Каб больш не ўстала яго здань.

Вершы Язэпа Пушчы
Творы пра Іосіфа Сталіна
Творы 1953 года